Diari Oficial de la Generalitat Valenciana


Sumari del DOGV 7846, del 08-08-2016 (2016/5889)

RESOLUCIÓ de 12 de juliol de 2016, de la Conselleria d'Habitatge, Obres Públiques i Vertebració del Territori, per la qual es desisteix del procediment de creació i provisió del nou servei públic de transport denominat Metrorbital i s'ordena el cessament de la prestació de l'actual servei.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7846

Data del DOGV
:   08-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5889


Data del document
:   12-07-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 12 de juliol de 2016, de la Conselleria d'Habitatge, Obres Públiques i Vertebració del Territori, per la qual es desisteix del procediment de creació i provisió del nou servei públic de transport denominat Metrorbital i s'ordena el cessament de la prestació de l'actual servei. [2016/5889]  
Amb data 4 de maig de 2012, la presidenta de l'Agència Valenciana de Mobilitat va aprovar el projecte de servei públic de transport de viatgers entre l'estació d'Empalme d'FGV i l'estació València-Cabanyal de RENFE denominat Metrorbital.   
Iniciat l'expedient de contractació per a la provisió del servei, amb data 2 de gener de 2014, s'arxiva l'expedient esmentat davant de la necessitat d'obrir un procediment d'adequació del projecte de servei públic fonamentat en la variació substancial de les condicions en virtut de les quals es va redactar el projecte.  
D'altra banda, la prestació del servei Metrorbital s'havia adjudicat amb caràcter d'urgència i de forma provisional, per un any, a la UTE Metrobital mitjançant una Resolució de 27 d'octubre de 2010. No obstant això, el servei es continua prestant després de les pròrrogues extraordinàries concedides a través de les resolucions de 3 de gener de 2012, de la presidenta de l'aVM; de 2 de gener de 2013, del director general de Transports i Logística i de 2 de gener de 2014, de la consellera d'Infraestructures, Territori i Medi Ambient.  
Les raons d'interés públic que van motivar la creació del servei han desaparegut, ja que s'ha tingut constància de la imminent posada en funcionament per l'Empresa Municipal de Transport de València (EMT) d'un servei urbà per mitjà de la creació de la Línia 99, com consta en l'informe subscrit pel cap del Servei de Transport Metropolità i Grans Àrees Urbanes, en què es posa de manifest la innecessarietat de continuar prestant provisionalment el servei Metrorbital. Per tant, cal desistir del procediment de constitució del servei públic de transport de viatgers entre l'estació d'Empalme d'FGV i l'estació València-Cabanyal de RENFE per part de la Conselleria d'Habitatge, Obres Públiques i Vertebració del Territori iniciat per Resolució de la consellera d'Infraestructures, Territori i Medi Ambient, de 2 de gener de 2014.  
  
Informada l'empresa prestatària del servei Metrorbital de tots els aspectes del nou servei urbà i requerida oportunament amb aquesta finalitat, aquesta no ha oferit cap proposta de reestructuració ni manifestació expressa sobre la seua voluntat de mantindre el servei, ni en quines condicions.  
Per tot el que s'ha exposat anteriorment, en virtut de les competències que tinc atribuïdes per disposició de l'article 28.1 de la Llei 5/1983, de 30 de desembre, del Consell, i de l'article 4 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer  
Desistir del procediment d'aprovació i licitació del projecte de servei públic de transport entre l'estació d'Empalme d'FGV i l'estació València-Cabanyal de RENFE iniciat per Resolució de la consellera d'Infraestructures, Territori i Medi Ambient, de 2 de gener de 2014, i aprovat inicialment per Resolució de 26 de novembre de 2014 (DOCV 7419 09.12.2014).  
  
Segon  
La pròrroga atorgada a la UTE concessionària per Resolucions de 2 de gener de 2013 i de 2014, en virtut del que disposa l'article 97.3 del Reglament que desplega la Llei d'Ordenació dels Transports Terrestres aprovat pel Reial Decret 1211/1990, de 28 de setembre, es considerarà que ha finalitzat, de conformitat amb l'article esmentat, en el moment que es determine a aquest efecte per resolució del director general d'Obres Públiques, Transport i Mobilitat.  
Contra aquesta resolució, que posa fi a la via administrativa, es podrà interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí d'interposar potestativament recurs de reposició davant del mateix òrgan que la dicta, en el termini d'un mes, comptador des de l'endemà de la seua notificació o qualsevol altre recurs que estime procedent per a la defensa dels seus interessos.  
  
València, 12 de juliol de 2016. La consellera d'Habitatge, Obres Públiques i Vertebració del Territori: M.ª José Salvador Rubert.